tomron87/hebrew-wikipedia-sentences-corpus huggingface dataset:
לאחר הפיגוע החלו מהומות ענק כאשר מתפרעים חדרו אל האוטובוס פצעו תשעה שוטרים וביצעו לינץ' בזאדה האזוק שהסתיים במותו.
21 בספטמבר – רצח ששון נוריאל: אזרח ישראלי (ששון גד נוריאל) נחטף על ידי מחבלים פלסטינים מירושלים לרמאללה.
לאחר חטיפתו צילם ארגון החמאס סרטון וידאו קצר בו נראה נוריאל חבול, ותחת איומים מבקש מממשלת ישראל לשחרר אסירים פלסטינים.
לאחר צילום הסרטון, הועבר נוריאל בשעות הלילה לביתוניה, ושם נרצח בעשרות דקירות סכין.
גופתו אותרה ב-26 בספטמבר, ולאחר איתורה פרסם חמאס את הסרטון.
16 באוקטובר – הפיגוע בצומת הגוש: בפיגוע ירי בצומת גוש עציון נרצחו 3 ישראלים (כולל נער אחד), 3 נפצעו.
16 באוקטובר – נער ישראלי נפצע בפיגוע ירי סמוך לעלי שביהודה ושומרון.
26 באוקטובר – הפיגוע בשוק בחדרה: בפיגוע התאבדות בשוק בחדרה נרצחו 6 ישראלים ונפצעו 55 אנשים נוספים (כולל אדם שנפטר מפציעתו ב-5 בנובמבר).
פצועה אחת נפטרה כתוצאה מפציעותיה ארבע שנים מאוחר יותר.
5 בדצמבר – הפיגוע השלישי בכניסה לקניון השרון בנתניה: בפיגוע התאבדות בכניסה לקניון השרון בנתניה נרצחו 5 ישראלים ונפצעו 51 אנשים נוספים.
8 בדצמבר – בפיגוע דקירה במחסום קלנדיה ליד רמאללה שביהודה רצח מחבל פלסטיני את ניר כהנא, חייל צה"ל מקריית טבעון.
על פי דיווחים פלסטינים, ב-14 בפברואר 2024 במהלך מלחמת חרבות ברזל חוסל המחבל בתקיפת צה"ל ברפיח.
16 בדצמבר – מחבלים פלסטינים ירו לעבר רכב בדרום הר חברון שביהודה ורצחו את יוסי שוק, אזרח ישראלי מבית חגי.
29 בדצמבר – בפיגוע במחסום פתע ליד טול כרם שביהודה ושומרון נרצח חייל צה"ל, 10 נפצעו (3 חיילי צה"ל ו-7 פלסטינים) כאשר מחבל מתאבד פוצץ את חומר נפץ שהוסתר מתחת לבגדיו.
רשימת פיגועי טרור נגד ישראלים שהתרחשו במדינת ישראל ובשטחים בשנת 2004.
13 בינואר – בפיגוע ירי לעבר רכב בשומרון נרצח רועי ארבל ונפצעו 2 אנשים נוספים.
14 בינואר – הפיגוע במחסום ארז: מחבלת מתאבדת פלסטינית פוצצה מטען חבלה שהוסתר על גופה במחסום ארז אשר בגבול בין ישראל לרצועת עזה.
29 בינואר – הפיגוע בקו 19 בירושלים: בפיגוע התאבדות באוטובוס בירושלים נרצחו 11 ישראלים ונפצעו מעל 50 אנשים.
30 בינואר – מחבל פלסטיני תקף יהודי באורח קשה באזור התעשייה עטרות.
22 בפברואר – הפיגוע בקו 14א בירושלים: בפיגוע התאבדות באוטובוס בירושלים נרצחו 8 ישראלים (כולל חייל צה"ל ונער) ונפצעו 61 אנשים נוספים (כולל 11 תלמידים).
26 בפברואר – בפיגוע במעבר ארז נרצח חייל צה"ל ונפצעו 2 חיילים נוספים.
27 בפברואר – 2 ישראלים נרצחו בפיגוע ירי באזור מחלף שוקת.
14 במרץ – הפיגוע בנמל אשדוד: בפיגוע התאבדות כפול בנמל אשדוד נרצחו 10 ישראלים ו-16 נפצעו.
19 במרץ – בפיגוע ירי בגבעה הצרפתית שבירושלים נרצח אזרח ערבי-ישראלי.
3 באפריל – בפיגוע באבני חפץ שביהודה ושומרון נרצח אזרח ישראלי, ונפצעה נערה.
17 באפריל – בפיגוע התאבדות במעבר ארז נרצח שוטר ישראלי ו-3 שוטרים נפצעו.
25 באפריל – בפיגוע ירי בחברון שביהודה ושומרון נרצח שוטר ישראלי ו-3 שוטרים נפצעו.
2 במאי – רצח טלי חטואל ובנותיה: ישראלית תושבת גוש קטיף, נרצחה ביחד עם ארבע בנותיה על ידי מחבלים פלסטינים בציר כיסופים בעת שנסעו לאשקלון.
7 במאי – חייל צה"ל נהרג מחילופי אש עם החזבאללה בהר דב.
11 במאי – בפיגוע ברצועת עזה נרצחו 6 חיילי צה"ל מפיצוץ נגמ"ש בשכונת זייתון שבעזה.
12 במאי – בהתקפת טילים נגד טנקים על נגמ"ש צה"לי שעבר בציר פילדלפי בקרבת רפיח שברצועת עזה נרצחו 5 חיילי צה"ל, ו-3 חיילים נפצעו והנגמ"ש התפוצץ.
בעקבות אירוע זה והאירוע יום קודם לכן, בהם נהרגו בסך הכול 11 חיילים, יצא צה"ל למבצע קשת בענן.
14 במאי – בפיגוע ירי שביצוע צלף פלסטיני במחנה הפליטים רפיח, בקרבת ציר פילדלפי שברצועת עזה נרצחו 2 חיילי צה"ל ו-2 חיילים נוספים נפצעו.
22 במאי – בפיגוע במחסום בקעות שבעמק הירדן נפצע קל חייל צה"ל.
29 במאי – בפעילות מבצעית בשכם שביהודה ושומרון נפל חייל צה"ל.
21 ביוני – בפיגוע ירי וחדירה לכפר דרום נרצח עובד זר.
27 ביוני – בפיגוע מנהרת תופת במוצב אורחאן שבצומת גוש קטיף נרצח חייל צה"ל ו-5 חיילים נפצעו.
28 ביוני – בפיגוע בשדרות נרצחו 2 ישראלים (כולל ילד אחד), ו-11 נפצעו כתוצאה מנפילת רקטת קסאם, ששוגרה מרצועת עזה, ליד גן ילדים בשדרות.
29 ביוני – בפיגוע ירי ליד רמאללה נרצח ישראלי על ידי מחבל מהכפר בית רימה.
4 ביולי – רצח ויקטור קריידרמן: בפיגוע ירי סמוך לכפר יעבד שבשומרון נרצח אזרח ישראלי ואשתו נפצעה.
6 ביולי – בפיגוע בשכם שביהודה ושומרון נרצח חייל צה"ל ו-3 חיילים נפצעו.
11 ביולי – בפיגוע בתחנת אוטובוס בשדרות הר ציון בתל אביב נרצחה חיילת צה"ל ו-33 נפצעו.
20 ביולי – 2 חיילי צה"ל נרצחו במוצב נורית מירי שבוצע על ידי צלף של ארגון חזבאללה מעבר לגבול.
11 באוגוסט – למעלה משלושים פצועים (ביניהם 6 שוטרים) ושני נרצחים (שניהם פלסטינים) כתוצאה מפיצוץ תיק נפץ שהונח ליד מחסום קלנדיה.
13 באוגוסט – בפיגוע ירי לעבר הכניסה ליישוב איתמר שביהודה ושומרון נרצח שלמה מילר, רכז הביטחון של היישוב.
31 באוגוסט – פיגוע ההתאבדות הכפול בבאר שבע: בפיגוע התאבדות משולב בשני אוטובוסים בבאר שבע נרצחו 16 ישראלים (כולל ילד אחד) ו-100 נפצעו.
14 בספטמבר – בפיגוע התאבדות מדרום לקלקיליה שביהודה ושומרון נפצעו שני חיילי צה"ל.
22 בספטמבר – בפיגוע התאבדות בצומת הגבעה הצרפתית בצפון ירושלים נרצחו 2 שוטרים ישראלים ו-17 ישראלים נפצעו.
23 בספטמבר – בפיגוע במורג שברצועת עזה נרצחו 3 חיילי צה"ל, ונפצעו חייל ואזרח.
24 בספטמבר – בפיגוע ביישוב נווה דקלים שבגוש קטיף שברצועת עזה נרצחה ישראלית מפצצת מרגמה.
29 בספטמבר – בהתקפה על מוצב צה"ל ליד בית חאנון שברצועת עזה נרצח חייל צה"ל ושני חיילים נפצעו.
29 בספטמבר – חייל ואזרחית ישראלית נרצחו בפיגוע ירי וחדירה סמוך לניסנית שברצועת עזה.
29 בספטמבר – שני ילדים נהרגו מרקטות קסאם שנורו מרצועת עזה בשדרות, כתוצאה מכך ישראל יצאה למבצע ימי תשובה.
19 באוקטובר – בפיגוע ירי ליד מבוא דותן שביהודה ושומרון נרצח חייל צה"ל.
21 באוקטובר – בפיגוע בציר פילדלפי שברצועת עזה נרצח חייל צה"ל מפצצה.
28 באוקטובר – במורג שברצועת עזה נרצח חייל צה"ל ו-6 חיילים נפצעו מפצצת מרגמה.
1 בנובמבר – הפיגוע בשוק הכרמל: מחבל מתאבד פלסטיני פוצץ מטען חבלה סמוך לדוכן ירקות בדרום שוק הכרמל בתל אביב.
שלושה בני אדם, שתי נשים וגבר, נרצחו בפיגוע ולמעלה מ-50 נפצעו, בהם אחת במצב אנוש, שישה במצב קשה והיתר במצב קל עד בינוני.
7 בדצמבר – בפיגוע במעבר קרני שברצועת עזה נרצח חייל צה"ל מפצצה ו-4 חיילים נוספים נפצעו מירי בעת שניסו לפנות את ההרוג.
12 בדצמבר – ׁׁפיצוץ מוצב JVT: בפיגוע ברצועת עזה נרצחו 5 חיילי צה"ל ו-5 נוספים נפצעו מפצצה של 1.5 טון שהוצבה על ידי מחבלים פלסטינים במנהרה מתחת למעבר רפיח.
14 בדצמבר – פועלת תאילנדית נהרגה כתוצאה מפצצת מרגמה שנורתה אל המושב גני טל שבגוש קטיף.
21 בדצמבר – בפיגוע דקירה בנחושה נרצחה ישראלית.
22 בדצמבר – בפיגוע ירי ליד הכפר אידנא שביהודה ושומרון נרצח שומר ישראלי.
רשימת פיגועי טרור נגד ישראלים שהתרחשו במדינת ישראל ובשטחים בשנת 2003.
2 בינואר – יהודי נחטף ונרצח על ידי ארגון הטרור פת"ח בצפון בקעת הירדן לאחר שחילק אוכל לתושבים ערבים.
5 בינואר – הפיגוע בתחנה המרכזית הישנה של תל אביב: בפיגוע התאבדות כפול בתחנה המרכזית הישנה של תל אביב נרצחו 23 אנשים ו-120 נפצעו.
12 בינואר – בפיגוע בניצנה נרצח חייל צה"ל על ידי מחבלים שחדרו לישראל ממצרים.
12 בינואר – פיגוע הירי בגדיש - בפיגוע בגדיש נרצח אזרח ישראלי.
17 בינואר – בפיגוע ירי ליד קריית ארבע שביהודה ושומרון נרצח נתנאל עוזרי ו-3 אנשים נוספים נפצעו (בהם ילדה) לאחר שמחבלים פלסטינים נכנסו לבית במאחז "גבעה 26".
23 בינואר – בפיגוע שבוצע דרומית לחברון שביהודה ושומרון נרצחו 3 חיילי צה"ל.
6 בפברואר – בפיגוע ירי סמוך לשכם שביהודה ושומרון נרצחו 2 חיילי צה"ל ו-2 נפצעו.
11 בפברואר – חייל צה"ל נרצח על ידי צלף פלסטיני בבית לחם ליד כנסיית המולד.
15 בפברואר – 4 חיילי צה"ל נרצחו מפיצוץ מטען כשנסעו בנגמ"ש במהלך סיור ליד היישוב דוגית.
23 בפברואר – בפיגוע ירי בעזה נרצח חייל צה"ל.
5 במרץ – הפיגוע בקו 37 בחיפה: בפיגוע התאבדות באוטובוס אגד בחיפה נרצחו 17 ישראלים (בהם ילד אחד ו-8 בני נוער), ו-53 נפצעו.
7 במרץ – רצח הרב אלי ודינה הורוביץ: בפיגוע בקריית ארבע נרצחו בני הזוג הרב אלי הורוביץ ורעייתו דינה הורוביץ ו-5 נפצעו.
10 במרץ – בפיגוע ירי בחברון שביהודה ושומרון נרצח חייל צה"ל ו-4 חיילים נפצעו.
18 במרץ – בפיגוע ירי סמוך לבית לחם בבית לחם שביהודה ושומרון נרצח חייל צה"ל וחייל נוסף נפצע.
19 במרץ – בפיגוע ירי לעבר רכב בצפון השומרון נרצח ישראלי.
30 במרץ – בפיגוע התאבדות בקפה לונדון בנתניה נפצעו 30 אנשים.
10 באפריל – בפיגוע ירי בבסיס צה"ל בקרבת בקעות שביהודה ושומרון נרצחו 2 חיילי צה"ל ונפצעו 9 חיילים נוספים.
13 באפריל – יהודי נרצח בפיגוע דקירה ביער בן שמן על ידי מחבלים ערבים.
15 באפריל – בפיגוע בשכם שביהודה ושומרון נרצח חייל צה"ל וחייל נוסף נפצע במהלך חיפוש אחר המחבלים.
בפיגוע במסוף קרני בגבול רצועת עזה נרצחו שני אזרחים ונפצעו 3.
20 באפריל – בפיגוע ברצועת עזה נרצח חייל צה"ל ו-3 חיילים נוספים נפצעו.
24 באפריל – הפיגוע בתחנת הרכבת כפר סבא - נורדאו: מחבל מתאבד פלסטיני מפוצץ חגורת נפץ בתחנת הרכבת כפר סבא - נורדאו.
30 באפריל – הפיגוע במייק'ס פלייס: מחבל מתאבד בריטי מוסלמי ממוצא פקיסטני מפוצץ חגורת נפץ בכניסה למועדון "מייק'ס פלייס" שברציף הרברט סמואל 86 בתל אביב.
3 אנשים נרצחו בפיגוע ולמעלה מ-50 נפצעו.
5 במאי – בפיגוע ירי על רכב ליד שבות רחל שביהודה ושומרון נרצח ישראלי ו-2 נפצעו (ילדה וחייל).
11 במאי – בפיגוע ירי סמוך לעפרה שבשומרון נרצח ישראלי.
17 במאי – בפיגוע התאבדות בחברון שביהודה ושומרון נרצחו 2 ישראלים.
18 במאי – הפיגוע בקו 6 בירושלים: בפיגוע התאבדות באוטובוס בירושלים נרצחו 7 ישראלים ו-20 נפצעו.
18 במאי – פיגוע ההתאבדות כושל בירושלים בו רק המחבל נהרג.
19 במאי – הפיגוע בקניון העמקים: מחבלת מתאבדת פלסטינית מפוצצת חגורת נפץ בכניסה לקניון העמקים שבעפולה.
בפיגוע נרצחו 3 אזרחים ישראלים ונפצעו כ-70.
19 במאי – בפיגוע בקרבת כפר דרום שברצועת עזה נפצעו 3 חיילי צה"ל על ידי מחבל מתאבד שנסע על אופניים.
בנוסף, נורתה רקטת קסאם לשדרות, לא היו נפגעים.
22 במאי – בפיגוע בנצרים שברצועת עזה 9 ישראלים נפצעו באוטובוס שנפגע ממטען צד.
8 ביוני – בפיגוע ירי וחדירה למוצב ליד מחסום ארז שבצפון רצועת עזה 4 חיילים נרצחו ו-4 נפצעו.
8 ביוני – בפיגוע בחברון שביהודה ושומרון נרצח חייל צה"ל.
11 ביוני – הפיגוע בקו 14א בירושלים: בפיגוע התאבדות באוטובוס בירושלים נרצחו 17 ישראלים ומעל ל-100 נפצעו.
12 ביוני – בפיגוע בסביבת הכפר יעבד נרצח אזרח מירי מחבלים פלסטינים.
17 ביוני – בפיגוע בקרבת קלקיליה שביהודה ושומרון נרצחה נועם ליבוביץ', ילדה ישראלית בת 7 ו-3 ישראלים נפצעו.
19 ביוני – הפיגוע בשדי תרומות: בפיגוע התאבדות במושב שדי תרומות נרצח ישראלי.
20 ביוני – פיגוע הירי בכביש 60: בפיגוע ירי לעבר מכונית שנסעה בכביש עוקף רמאללה נרצח ישראלי אזרח ארצות הברית ונפצעו 3 נוספים.
26 ביוני – רצח עמוס מנטין: בפיגוע ירי בבאקה אל-גרבייה אשר בצפון השרון נרצח הישראלי עמוס מנטין.
30 ביוני – בפיגוע ירי בכביש עוקף יעבד נרצח ישראלי.
7 ביולי – מחבל מתאבד מתפוצץ בתוך בית במושב כפר יעבץ בשרון והורג את מזל עפרי, קשישה תושבת המושב.
15 ביולי – בפיגוע דקירה בתל אביב נדקר אזרח ישראלי למוות.
21 ביולי – רצח רב"ט אולג שייחט: שני צעירים ערבים-ישראלים שהיו חברים בתא הטרור "חופשיי הגליל" חוטפים ורוצחים את החייל הישראלי רב"ט אולג שייחט באזור הגליל התחתון.
8 באוגוסט – בפיגוע בשכם נרצח חייל צה"ל.
10 באוגוסט – נער ישראלי נהרג מתותח נ"מ שנורה על ידי חזבאללה בשלומי.
12 באוגוסט – בפיגוע התאבדות בתחנת אוטובוס ליד אריאל נרצחו 2 ישראלים ונפצעו 2 נוספים, אחד הפצועים נפטר מפצעיו שבועיים וחצי לאחר מכן.
12 באוגוסט – בפיגוע התאבדות בסופרמרקט בראש העין נרצח ישראלי.
19 באוגוסט – הפיגוע בקו 2 בירושלים: בפיגוע התאבדות באוטובוס בירושלים נרצחו 23 אנשים ונפצעו 133 אנשים נוספים.
30 באוגוסט – בפיגוע ירי בכביש 458, צפונית לכוכב השחר, ישראלי נרצח ועוד אישה נפצעה.
4 בספטמבר – בפיגוע שבוצע בקרבת ג'נין נרצח חייל צה"ל מפגיעת צלף פלסטיני.
5 בספטמבר – בפיגוע שבוצע בקרבת שכם שביהודה ושומרון נרצח חייל צה"ל ו-4 חיילים נוספים נפצעו.
9 בספטמבר – הפיגוע בקפה הלל בירושלים: מחבל מתאבד פלסטיני מפוצץ חגורת נפץ ב"קפה הלל" ברחוב עמק רפאים שבמושבה הגרמנית בירושלים.
בפיגוע נרצחו 7 ישראלים ונפצעו 57.
9 בספטמבר – הפיגוע בתחנת האוטובוס בצריפין: בפיגוע התאבדות בתחנת אוטובוס בטרמפיאדה הסמוכה למחנה צריפין נרצחו 9 חיילי צה"ל ו-30 חיילים נוספים נפצעו.
26 בספטמבר – פיגוע הירי בנגוהות: 2 נרצחים בהם תינוקת בת 7 חודשים מפיגוע ירי וחדירה לנגוהות.
4 באוקטובר – הפיגוע במסעדת מקסים בחיפה: בפיגוע התאבדות במסעדת "מקסים" אשר במבואות הדרומיים של חיפה נרצחו 21 ו-60 נפצעו.
9 באוקטובר – בפיגוע התאבדות ליד טול כרם נפצעו 2 חיילי צה"ל.
19 באוקטובר – פיגוע הירי בעין יברוד: שלושה חיילי צה"ל מגדוד דוכיפת נהרגו וחייל נוסף נפצע קשה מירי מחבלים.
24 באוקטובר – מחבלים חדרו למוצב צבאי והרגו שלושה חיילים.
18 בנובמבר – בפיגוע ירי במחסום המנהרות נרצחו 2 חיילי צה"ל.
22 בנובמבר – בפיגוע בנחל קדרון במזרח ירושלים נרצחו 2 מאבטחים באתר בנייה של גדר ההפרדה.
22 בדצמבר – 2 חיילי צה"ל נרצחו ברצועת עזה.
25 בדצמבר – הפיגוע בתחנת האוטובוס במחלף גהה: בפיגוע בתחנת אוטובוס במחלף גהה שבפתח תקווה נרצחים ארבעה ו-15 נפצעים.
רשימת פיגועי טרור נגד ישראלים שהתרחשו במדינת ישראל ובשטחים בשנת 2002.
על פי נתוני השב"כ בשנה זו נרצחו 452 ישראלים בפיגועי טרור, מתוכם 189 בני אדם ב-53 פיגועי התאבדות.
בהתפלגות נרצחו 278 אזרחים, ו-149 אנשי כוחות הביטחון.
שנה זו הייתה הקטלנית ביותר בתולדות הציונות מבחינת נרצחי טרור עד לשנת 2023, עם טבח שבעה באוקטובר.
9 בינואר – בפיגוע שבוצע במוצב אפריקה שבקרבת כרם שלום נרצחו 4 חיילי צה"ל.
14 בינואר – בפיגוע ירי סמוך ליישוב שבי שומרון שבשומרון נרצח ישראלי.
15 בינואר – יהודי נחטף ונרצח בפיגוע ירי בבית סאחור על ידי חוליית מחבלים ערבים
16 בינואר – פיגוע הירי בגבעת זאב – בפיגוע ירי בגבעת זאב יהודיה נרצחת על ידי 2 מחבלים ערבים.
17 בינואר – הפיגוע בחגיגת בת המצווה בחדרה: בפיגוע בחגיגת בת המצווה בחדרה נרצחים 6 ישראלים ונפצעים 35 אנשים נוספים.
22 בינואר – בפיגוע ירי לעבר תחנת אוטובוס בירושלים נרצחו 2 ישראלים ונפצעו 40 נוספים.
25 בינואר – הפיגוע בתחנה המרכזית הישנה של תל אביב: בפיגוע התאבדות באזור התחנה המרכזית הישנה בתל אביב נפצעו 24 אנשים.
27 בינואר – הפיגוע ברחוב יפו בירושלים: בפיגוע התאבדות ברחוב יפו שבירושלים נרצח ישראלי ומעל ל-150 נפצעו.
28 בינואר – בפיגוע דריסה במחסום של צה"ל סמוך לקלקיליה מחבל פלסטיני דרס חייל.
בהמשך המחבל הגיע עד לפתח תקווה, ושם השתלט על מכונית אחרת, ומשם המשיך לבני ברק ופצע בדריסה שוטר וחיילת.
6 בפברואר – בפיגוע ירי במושב חמרה שבבקעת הירדן נרצחו 3 ישראלים.
8 בפברואר – בפיגוע דקירה ביער השלום בשכונת אבו טור שבירושלים נרצחה ישראלית.
9 בפברואר – בפיגוע ירי לעבר רכב סמוך לצומת תפוח שבשומרון נרצחה ישראלית.
10 בפברואר – פיגוע ירי בבאר שבע, 2 חיילות צה"ל נרצחו ו-4 נפצעו.
14 בפברואר – בפיגוע בציר קרני נצרים שברצועת עזה נרצחו 3 חיילי צה"ל כתוצאה מפיצוץ טנק המרכבה שבו נסעו על ידי מטען גחון שהוטמן בציר.
15 בפברואר – בפיגוע ירי במחסום סמוך לכפר סורדא שבקרבת רמאללה שביהודה ושומרון נרצח חייל צה"ל.
16 בפברואר – הפיגוע בקניון קרני שומרון: בפיגוע התאבדות בפיצריה בקרני שומרון שביהודה ושומרון נרצחו 3 ישראלים ו-30 נפצעו.
18 בפברואר – הפיגוע בציר כיסופים (2002): בפיגוע בציר כיסופים שברצועת עזה נרצחו 3 ישראלים (בהם 2 חיילים) ואדם נוסף נפצע.
18 בפברואר – בפיגוע בסמוך למעלה אדומים נרצח שוטר על ידי מחבל מתאבד שנהג במכונית תופת.
19 בפברואר – הפיגוע במחסום עין עריכ – בפיגוע ירי סמוך לרמאללה שביהודה ושומרון נרצחו 6 חיילי צה"ל.
22 בפברואר – בפיגוע ירי סמוך לאזור התעשייה עטרות בקרבת בירושלים נרצח ישראלי.
25 בפברואר – בפיגוע ירי בתחנת אוטובוס בשכונת נווה יעקב שבירושלים נרצחה שוטרת ישראלית ו-8 נוספים נפצעו.
25 בפברואר – בפיגוע בכביש 398, סמוך לבית לחם שביהודה ושומרון, נרצחו 2 ישראלים ואדם נוסף נפצע.
27 בפברואר – סוכל פיגוע ירי בכיכר חמרה שבחיפה על ידי מתנדב ושוטרת.
27 בפברואר – בפיגוע התאבדות במחסום מכבים נפצעו שלושה שוטרים ישראלים.
27 בפברואר – בפיגוע ירי באזור התעשייה עטרות סמוך לירושלים נרצח גד רג'ואן, מנהל מפעל בשקביץ בשותפות עם סוחר מזון ערבי נוצרי מבית לחם.
הרוצח היה עוזרו של רג'ואן וטען אחר כך שנסחט כדי לטהר את שמו.
1 במרץ – בפיגוע בג'נין שביהודה ושומרון נרצח חייל צה"ל על ידי צלף פלסטיני.
2 במרץ – הפיגוע בשכונת בית ישראל: בפיגוע התאבדות בשכונה החרדית בית ישראל בירושלים נרצחו 10 ישראלים (כולל 6 ילדים) ולמעלה מ-50 נפצעו.
המחבל פוצץ את מטען הנפץ ליד קבוצת נשים עם עגלות תינוקות שעמדה מחוץ לבית כנסת.
2 במרץ – בפיגוע סמוך לקידה שבשומרון נרצח קצין משטרה ישראלי.
3 במרץ – בפיגוע ירי ליד כיסופים נרצח חייל צה"ל ו-4 חיילים נפצעו.
3 במרץ – פיגוע ירי הצלף בוואדי חרמיה: בפיגוע ירי שבוצע על ידי צלף פלסטיני בסמוך לעופרה שביהודה ושומרון נרצחו 7 חיילי צה"ל ו-3 אזרחים ישראלים.
5 במרץ – הפיגוע בסי פוד מרקט בתל אביב: פיגוע ירי שביצע מחבל פלסטיני מגדודי חללי אל אקצא במסעדת "סי פוד מרקט" בדרך בגין בתל אביב, ליד בית מעריב.
שלושה בני-אדם נרצחו בפיגוע ו-35 נפצעו.
5 במרץ – בפיגוע התאבדות באוטובוס בעפולה נרצח אזרח ישראלי ורבים נפצעו.
5 במרץ – בפיגוע ירי בצומת אל-חאדר סמוך לירושלים נרצחה אזרחית ישראלית ואזרח נוסף נפצע.
6 במרץ – בפיגוע ירי ליד קיבוץ ניר עוז נרצח חייל צה"ל.
6 במרץ – חייל צה"ל נפל בפעילות מבצעית בח'אן יונס.
7 במרץ – הפיגוע במכינה בעצמונה: בפיגוע נרצחו 5 ישראלים ונפצעו 23.
7 במרץ – הפיגוע במלון אשל השומרון: בפיגוע התאבדות בלובי מלון באריאל שביהודה ושומרון נפצעו 14 אנשים.
8 במרץ – בפיגוע בטול כרם שביהודה ושומרון נרצח חייל צה"ל על ידי צלף פלסטיני.
9 במרץ – הפיגוע בקפה מומנט בירושלים: בפיגוע התאבדות בבית הקפה "מומנט" בירושלים נרצחו 11 ישראלים ו-54 נפצעו.
9 במרץ – הפיגוע בטיילת בנתניה: בפיגוע נרצחו 2 אנשים ו-50 נפצעו.
10 במרץ – בפיגוע ירי באשדוד נפצע ישראלי.
10 במרץ – בפיגוע ירי בנצרים נרצח חייל צה"ל.
12 במרץ – פיגוע הירי במצובה: בפיגוע שבוצע בגליל בין היישוב שלומי לקיבוץ מצובה נרצחו 6 ישראלים ונפצעו 7 נוספים.
12 במרץ – בפיגוע ירי בקציר שביהודה ושומרון נפצעו 6 ישראלים.
12 במרץ – בפיגוע בסמוך למודיעין עילית נרצח ישראלי.
13 במרץ – בפיגוע ירי בפאתי רמאללה שביהודה ושומרון נרצח חייל צה"ל.
14 במרץ – בפיגוע ברצועת עזה נרצחו 3 חיילי צה"ל ו-2 חיילים נפצעו לאחר שעברו ליד מוקש נפץ שהופעל מרחוק.
17 במרץ – בפיגוע התאבדות באוטובוס בירושלים נפצעו 25 אנשים.
17 במרץ – פיגוע הירי בכפר סבא – בפיגוע ירי בכפר סבא נרצחת ישראלית ונפצעו 16 אנשים נוספים.
19 במרץ – בפיגוע ירי בבקעת הירדן נרצח חייל צה"ל.
20 במרץ – הפיגוע באוטובוס בוואדי עארה: בפיגוע התאבדות באוטובוס ליד כלא מגידו נרצחו 7 ישראלים (בהם 4 חיילי צה"ל) ו-30 נפצעו.
זה היה אחד הפיגועים שהביא לפרוץ מבצע חומת מגן
21 במרץ – פיגוע ההתאבדות ליד חנות הצעצועים ברחוב המלך ג'ורג' בירושלים: בפיגוע זה נרצחו אישה בחודש החמישי להריונה עם תאומים, בעלה וישראלי נוסף ונפצעו 86 אנשים נוספים.
הזוג הותיר שתי בנות (גילאי 3 ו-7).
כחודשיים אחר כך נתגלתה ונעצרה המחבלת שליוותה ואף הובילה את הפיגוע.
24 במרץ – בפיגוע ירי סמוך לחברון שביהודה ושומרון נרצח ישראלי.
24 במרץ – בפיגוע ירי סמוך לרמאללה שביהודה ושומרון נרצחה ישראלית.
27 במרץ – הפיגוע במלון פארק: בפיגוע התאבדות במלון "פארק" בנתניה בליל הסדר נרצחו 30 ישראלים ונפצעו 160 נוספים.
הפיגוע היה הקטלני ביותר שבוצע במהלך האינתיפאדה השנייה ואחד מפיגועים הקשים ביותר בהיסטוריה של ישראל.
28 במרץ – רצח משפחת גביש: בפיגוע ירי באלון מורה שביהודה ושומרון נרצחו 3 ישראלים.
29 במרץ – הפיגוע בסופרמרקט בקריית היובל: בפיגוע התאבדות בסופרמרקט של שכונת קריית יובל בירושלים נרצחו 2 ישראלים ונפצעו 28 נוספים.
29 במרץ – בפיגוע בנצרים שברצועת עזה נרצחו 2 ישראלים.
30 במרץ – בפיגוע התאבדות בבית קפה בתל אביב נרצחה ישראלית (נפטרה ב-4 אפריל מפציעותיה), ו-30 נפצעו.
30 במרץ – בפיגוע בבקעה אל גרבייה נרצח שוטר מג"ב.
31 במרץ – הפיגוע במסעדת מצה – בפיגוע התאבדות במסעדת "מצה" בחיפה נרצחו 15 ישראלים ונפצעו מעל ל-40 אנשים נוספים.
31 במרץ – בפיגוע התאבדות בהתקפה על תחנת פרמדיקים באפרת שביהודה ושומרון נפצעו 6 ישראלים.
1 באפריל – בפיגוע בירושלים נרצח השוטר הישראלי תומר מרדכי על ידי מחבל מתאבד ומכונית תופת – במותו סיכל פיגוע גדול יותר.
1 באפריל – בפיגוע ירי בהר חומה נרצח חייל צה"ל על ידי צלף פלסטיני.
6 באפריל – בפיגוע ברפיח ים ברצועת עזה נרצח חייל ו-5 חיילים נפצעו.
10 באפריל – הפיגוע בצומת יגור: בפיגוע התאבדות באוטובוס בקרבת קיבוץ יגור נרצחו 8 ישראלים (4 חיילי צה"ל, שלושה שוטרים ואזרח), ונפצעו 22 אנשים נוספים.
12 באפריל – הפיגוע בשוק מחנה יהודה: בפיגוע התאבדות בשוק מחנה יהודה נרצחו 6 אנשים ו-104 נפצעו.
12 באפריל – הפיגוע במעבר ארז: בפיגוע ליד מעבר ארז ברצועת עזה נרצח שוטר ישראלי.
20 באפריל – הפיגוע במעבר ארז: בפיגוע ליד מעבר ארז ברצועת עזה נרצח חייל צה"ל.
27 באפריל – הפיגוע באדורה: בפיגוע באדורה נרצחו 4 ישראלים (כולל ילדה אחת) ו-7 נפצעו לאחר ששלושה מחבלים פשטו על בתיהם.
7 במאי – הפיגוע במועדון השפילד קלאב בראשון לציון: בפיגוע התאבדות בראשון לציון נרצחו 15 ישראלים ו-55 נפצעו.
10 במאי – בפיגוע תופת ליד סניף בנק הפועלים בבאר שבע 6 נפצעו קל ו-5 נפגעי הלם.
שני המחבלים תושבי דורא שביצעו את הפיגוע נעצרו.
אחד מהם, מוראד רג'וב, שוחרר בעסקת שליט באוקטובר 2011, ונהרג בתקיפה אווירית ברצועת עזה ב-22 בנובמבר 2024 במהלך מלחמת חרבות ברזל.
12 במאי – בפיגוע ירי באזור רפיח ים שברצועת עזה נרצח אזרח ישראלי בידי הפועל שאותו העסיק בחממותיו.
19 במאי – הפיגוע בשוק בנתניה: בפיגוע התאבדות בשוק בנתניה נרצחו 3 ישראלים ו-50 נפצעו.
22 במאי – בפיגוע התאבדות במדרחוב בראשון לציון נרצחו 2 ישראלים בהם נער בן 16 ו-40 נפצעו.
המחבל עלי מוגרבי שהשתתף בתכנון הפיגוע, שוחרר בעסקת שליט, וחוסל ב-16 בינואר 2025 במהלך מלחמת חרבות ברזל.
22 במאי – הפיגוע בחוות הדלק והגז פי גלילות
24 במאי – בפיגוע בתל אביב, בו מחבל ניסה לפצוץ ללא הצלחה מכונית תופת בקרבת מועדון ריקודים, ישראלי אחד נפצע במצב קל-בינוני.
27 במאי – בפיגוע התאבדות בפתח תקווה נרצחו 2 ישראליות (בהם פעוטה בת 3) ו-50 נפצעו.
28 במאי – בפיגוע בישיבת חיצים באיתמר בשומרון נרצחו 3 בני נוער.
28 במאי – בפיגוע ירי ליד עפרה שביהודה ושומרון נרצח ישראלי מירי שבוצע ממכונית חולפת.
5 ביוני – הפיגוע בצומת מגידו: מכונית תופת מתפוצצת בסמוך לקו 830 בצומת מגידו.
בפיגוע נרצחו 17 אנשים (כולל 13 חיילים ונער אחד) ו-38 נפצעו.
6 ביוני – בפיגוע ירי ליד עפרה שביהודה ושומרון נרצח נער.
8 ביוני – הפיגוע בכרמי צור: בפיגוע ירי וחדירה לכרמי צור שביהודה ושומרון נרצחו שלושה ישראלים (בהם חייל צה"ל ואשתו ההרה) ו-5 נפצעו.
11 ביוני – הפיגוע במפגש השרון ג'מיל בהרצליה: בפיגוע במסעדה בהרצליה נרצחה נערה ישראלית ו-15 נפצעו.
15 ביוני – בפיגוע ירי סמוך לדוגית ברצועת עזה נרצחו 3 חיילי צה"ל.
18 ביוני – הפיגוע באוטובוס 32א ליד צומת פת בירושלים: בפיגוע באוטובוס בצומת פת בירושלים נרצחו 19 ישראלים (בהם ילד ונער) ו-74 נפצעו (כולל תלמידים רבים).
19 ביוני – הפיגוע בגבעה הצרפתית: בפיגוע התאבדות בתחנת אוטובוס בצפון ירושלים נרצחו 7 ישראלים (בהם ילד ושני בני נוער) ו-50 נפצעו.
19 ביוני – בפיגוע בקלקיליה שביהודה ושומרון נרצחו 2 חיילי צה"ל ונפצעו 4 חיילים.
20 ביוני – הפיגוע באיתמר: בפיגוע ירי ביישוב איתמר שביהודה ושומרון, בו שני מחבלים פלסטינים פשטו על בית, נרצחו 5 ישראלים (בהם נער ו-2 ילדים) ו-4 נפצעו (2 ילדים ו-2 חיילי צה"ל).
שני המחבלים נהרגו בחילופי אשר עם חיילי צה"ל
10 ביולי – בפיגוע ברפיח שבדרום רצועת עזה נרצח חייל צה"ל מירי של צלף פלסטיני.
16 ביולי – הפיגוע בקו 189 לעמנואל: בפיגוע על אוטובוס דן מספר 189 בקו מבני ברק לעמנואל נרצחו 9 ישראלים (כולל נער ותינוק שנולד בטרם עת ונפטר ב-17 ביולי) ו-20 נפצעו.
17 ביולי – הפיגוע ברחוב נווה שאנן בתל אביב: בפיגוע התאבדות כפול ליד תחנת האוטובוס בנווה שאנן שבתל אביב נרצחו 5 אנשים ו-40 נפצעו.
17 ביולי – חייל צה"ל נהרג ו-3 חיילים נפצעו בקרב יריות עם המחבלים שהיו אחראים לפיגוע בקרבת עמנואל.
25 ביולי – בפיגוע ירי ליד היישוב עלי זהב שביהודה ושומרון נרצח אזרח ישראלי ונפצע אזרח נוסף.
26 ביולי – פיגוע הירי בצומת זיף: בפיגוע ירי מדרום לחברון שביהודה ושומרון נרצחו 4 ישראלים (בהם חייל, רב, וילד) ו-2 ילדים נפצעו.
30 ביולי – בפיגוע התאבדות ברחוב הנביאים בירושלים נפצעו 5 ישראלים.
30 ביולי – בפיגוע ירי בקרבת ג'מעין שביהודה ושומרון נרצחו 2 ישראלים.
31 ביולי – הפיגוע באוניברסיטה העברית בירושלים: בפיגוע בקפיטריית פרנק סינטרה בקמפוס האוניברסיטה העברית בהר הצופים בירושלים נרצחו 7 אנשים ו-86 נפצעו.
1 באוגוסט – בפיגוע ירי סמוך לטול כרם שביהודה ושומרון נרצח ישראלי.
4 באוגוסט – הפיגוע בקו 361 בצומת מירון: מבוצע פיגוע התאבדות על קו 361 בדרכו מחיפה לצפת, על כביש 866 בסמוך לצומת מירון.
בפיגוע נרצחו 9 ישראלים ו-50 נפצעו.
4 באוגוסט – בפיגוע ירי סמוך לשער שכם בעיר העתיקה בירושלים נרצחו 2 ישראלים ו-16 נפצעו.
5 באוגוסט – רצח אבי ואביטל ולנסקי: בפיגוע ירי לעבר רכב שאירע בסמוך לעלי שביהודה ושומרון נרצחו 2 ישראלים וילד אחד נפצע.
10 באוגוסט – בפיגוע ירי סמוך למושב מכורה שבבקעת הירדן נרצחה ישראלית.
20 באוגוסט – בפיגוע באזור גדיד שברצועת עזה נרצח חייל על ידי צלף פלסטיני.
5 בספטמבר – בפיגוע באזור מעבר כיסופים ברצועת עזה נרצח חייל צה"ל ו-3 נפצעו מפצצה שהתפוצצה מתחת לטנק.
5 בספטמבר – בפיגוע ירי בצפון רצועת עזה נרצח חייל צה"ל וחייל נוסף נפצע מירי שבוצע על ידי צלף פלסטיני.
18 בספטמבר – בפיגוע בפיגוע התאבדות בתחנת אוטובוס בצומת אום אל-פחם נרצח שוטר ו-3 אזרחים נפצעו.
18 בספטמבר – בפיגוע ירי לעבר מכונית ליד מבוא דותן שביהודה ושומרון נרצח ישראלי ונפצע אזרח נוסף.
18 בספטמבר – בפיגוע ליד אל-עזריה שביהודה ושומרון נרצח ישראלי.
19 בספטמבר – הפיגוע בקו 4 ברחוב אלנבי שבתל אביב: בפיגוע התאבדות באוטובוס שעבר ברחוב אלנבי בתל אביב נרצחו 6 אנשים (כולל נער מסקוטלנד) ו-70 נפצעו.
23 בספטמבר – ישראלי נרצח ושלושת ילדיו נפצעו בפיגוע ירי בחברון שביהודה.
8 באוקטובר – בפיגוע ירי על רכב סמוך לחברון שביהודה נרצח ישראלי (מת מפצעיו יום לאחר הפיגוע), ו-3 נפצעו.
10 באוקטובר – הפיגוע במחלף בר-אילן: מחבל מתאבד פלסטיני שלבש חגורת נפץ מוסתרת ניסה לעלות על אוטובוס אך הוא נפל מהאוטובוס.
כשהנהג ומספר נוסעים נוספים באו לעזור לו הם הבחינו שמדובר במטען הנפץ ובעקבות כך הנהג נסע מהמקום מהר ככל האפשר.
המחבל פיצץ את מטען הנפץ על גופו בתחנת האוטובוס הסמוכה והרג בכך ישראלית שחיכתה בתחנה.
21 באוקטובר – הפיגוע בצומת כרכור: מחבלים מתאבדים בג'יפ תקפו אוטובוס ורצחו 14 ישראלים (בהם 7 חיילי צה"ל ונער אחד), וגרמו לפציעתם של 50 (בהם כמה חיילים).
27 באוקטובר – הפיגוע בתחנת סונול באריאל: בפיגוע התאבדות בתחנת דלק ליד העיר אריאל שבשומרון נרצחו 3 חיילי צה"ל ו-20 אזרחים וחיילים נפצעו.
29 באוקטובר – הפיגוע בחרמש: בפיגוע ירי ביישוב חרמש שבשומרון נרצחו אישה ושתי נערות, ו-3 נפצעו.
4 בנובמבר – הפיגוע בקניון ערים: בפיגוע בפיגוע התאבדות בקניון בכפר סבא נרצחו 2 ישראלים ו-70 נפצעו.
6 בנובמבר – בפיגוע הירי ברפיח ים שברצועת עזה נרצחו 2 ישראלים.
9 בנובמבר – בפיגוע מטען באזור נצרים שברצועת עזה נרצח חייל צה"ל וחייל נוסף נפצע.
10 בנובמבר – הפיגוע בקיבוץ מצר: בפיגוע ירי בקיבוץ מצר נרצחו 5 ישראלים (בהם אם ושני ילדיה הקטנים).
15 בנובמבר – הפיגוע בציר המתפללים: בפיגוע ירי בחברון שביהודה ושומרון נרצחו 12 ישראלים (בהם 9 חיילי צה"ל), ו-15 נפצעו.
18 בנובמבר – בפיגוע ירי בקרבת היישוב רימונים שביהודה ושומרון נרצחת ישראלית.
21 בנובמבר – הפיגוע בקו 20 בירושלים: בפיגוע התאבדות באוטובוס בירושלים נרצחו 11 ישראלים (בהם 4 ילדים), ו-50 נפצעו.
22 בנובמבר – בפיגוע ירי בסמוך לתל קטיפא שברצועת עזה נרצח חייל צה"ל.
28 בנובמבר – הפיגוע בסניף הליכוד בבית שאן: פיגוע שבוצע בעיר בית שאן על ידי שני מחבלים פלסטינים שפתחו בירי והשליכו רימוני יד לעבר אזרחים בעת הבחירות לראשות מפלגת הליכוד שנערכו בסניף הליכוד בעיר.
בפיגוע נרצחו 6 אזרחים ישראלים וכ-30 נפצעו.
12 בדצמבר – בפיגוע בחברון שביהודה נרצחו 2 חיילי צה"ל.
20 בדצמבר – בפיגוע ירי לעבר מכונית בציר כיסופים שברצועת עזה נרצח ישראלי.
27 בדצמבר – הפיגוע בישיבת עתניאל: בפיגוע בעתניאל נרצחו 4 ישראלים (בהם 2 חיילי צה"ל ו-2 בני נוער) ו-10 נפצעו (בהם 6 חיילי צה"ל).
רשימת פיגועי טרור נגד ישראלים שהתרחשו במדינת ישראל ובשטחים בשנת 2001.
1 בינואר – בפיגוע מכונית תופת ליד תחנת אוטובוס בנתניה נפצעו 60 אנשים.
5 בינואר – ישראלי נרצח בפיגוע באזור קיסריה.
8 בינואר – מחבלים ירו לעבר מחנה בזק.
החיילים ששהו במקום השיבו אש לעבר מקורות הירי.
11 בינואר – שוטר ישראלי נרצח בפיגוע ירי בכפר הס.
14 בינואר – בפיגוע סמוך לכפר ים שברצועת עזה נרצח אזרח ישראלי.
17 בינואר – רצח אופיר רחום – הנער הישראלי בן ה-16 אופיר רחום פותה באינטרנט על ידי פלסטינית שהצליחה להוביל אותו לפאתי רמאללה, שם הוא נרצח על ידי חמושים.
23 בינואר – 2 ישראלים נרצחו בפיגוע ירי בטול כרם.
25 בינואר – בפיגוע ירי סמוך לאזור התעשייה עטרות נרצח ישראלי.
29 בינואר – בפיגוע ירי סמוך לצומת א-ראם נרצח הרב אריה הרשקוביץ.
1 בפברואר – בפיגוע ירי לעבר מכונית סמוך לאל-ערוב שביהודה ושומרון נרצח שמואל גיליס.
1 בפברואר – בפיגוע ירי לעבר מכונית ליד צומת עוקף ג'נין שבין כביש 60 לכביש 6010 שביהודה ושומרון נרצח ישראלי.
5 בפברואר – בפיגוע סמוך למוצב טרמית ברפיח שברצועת עזה נרצח חייל צה"ל על ידי צלף פלסטיני.
5 בפברואר – ישראלי נרצח בפיגוע דקירה בחיפה.
8 בפברואר – בפיגוע מכונית תופת בשכונה החרדית בית ישראל שבירושלים נפצעו 4 ישראלים.
11 בפברואר – בפיגוע ירי לעבר מכונית בכביש המנהרות סמוך לגילה נרצח ישראלי.
14 בפברואר – פיגוע האוטובוס באזור: בפיגוע דריסה שבוצע על ידי מחבל פלסטיני אשר הסיט את האוטובוס בו נהג, ממסלול נסיעתו אל מול נוסעים רבים, שעמדו בתחנת אוטובוס, בצומת טמפו שליד אזור נרצחו 8 ישראלים (7 חיילי צה"ל ואזרחית אחת) ו-21 אנשים נוספים נפצעו.
26 בפברואר – בפיגוע סמוך למושב חגור נרצח ישראלי.
1 במרץ – פיגוע המונית בצומת מי עמי: בפיגוע בצומת מי עמי נרצח ישראלי ו-9 אזרחים נוספים נפצעו.
4 במרץ – הפיגוע בנתניה – בפיגוע התאבדות בנתניה נרצחו 4 ישראלים ו-60 נפצעו.
19 במרץ – בפיגוע ירי לעבר מכונית בסמוך לנווה דניאל נרצח ישראלי.
26 במרץ – רצח שלהבת פס: צלף פלסטיני ירה למוות בתינוקת בחברון.
27 במרץ – בפיגוע מכונית תופת לצד אוטובוס שעבר באזור תעשייה תלפיות ברחוב יד חרוצים סמוך לקניון האחים ישראל בירושלים 7 ישראלים נפצעו.
27 במרץ – בפיגוע התאבדות באוטובוס קו 6 בגבעה הצרפתית בירושלים נפצעו 18 ישראלים.
28 במרץ – הפיגוע בתחנת הדלק מפגש השלום בנווה ימין: בפיגוע ההתאבדות נרצחו 2 ישראלים.
1 באפריל – בפיגוע דקירה בחיפה נרצחה ישראלית.
1 באפריל – חייל צה"ל נרצח בפיגוע ירי בכפר סאלם.
2 באפריל – בפיגוע בקבר רחל שבפאתי בית לחם שביהודה ושומרון נרצח חייל צה"ל.
21 באפריל – בפיגוע סמוך לכפר סורדא נרצח ישראלי.
22 באפריל – הפיגוע בכפר סבא: בפיגוע ההתאבדות נרצח ישראלי ו-60 נפצעו.
החמאס וארגון הג'יהאד האיסלמי נטלו אחריות משותפת לפיגוע.
23 באפריל – בפיגוע מכונית תופת באור יהודה נפצעו 8 ישראלים.
28 באפריל – 5 נערים ישראלים נפצעו מפגיעת פצמ"ר במועדונית בנצר חזני.
28 באפריל – בפיגוע ירי על רכב בוואדי עארה נרצח ישראלי ו-4 נפצעו.
28 באפריל – בפיגוע דקירה בכפר בענה נרצח ישראלי.
1 במאי – בפיגוע ירי סמוך לעפרה שביהודה ושומרון נרצח ישראלי.
8 במאי – בפיגוע ירי בקרבת איתמר נרצח אריה אגראניוני.
8 במאי – רצח הנערים מתקוע: בפיגוע בקרבת היישוב תקוע שביהודה ושומרון נרצחו 2 נערים ישראלים, גופותיהם נמצאו למחרת במערת חריטון.
15 במאי – בפיגוע ירי סמוך למעלה מכמש נרצחה ישראלית.
18 במאי – הפיגוע בכניסה לקניון השרון בנתניה: בפיגוע התאבדות מחוץ לקניון השרון בנתניה נרצחו 5 ישראלים ומעל ל-100 נפצעו.
18 במאי – בפיגוע בקרבת נווה צוף נרצח חייל צה"ל ונפצע אזרח ישראלי.
23 במאי – יהודי נרצח בסמוך לאריאל מירי מחבלים ערבים.
25 במאי – בפיגוע בכניסה לקניון בחדרה לא היו נפגעים.
25 במאי – בפיגוע מכונית תופת בתחנת האוטובוסים המרכזית של חדרה נפצעו 65 אנשים.
25 במאי – בפיגוע בקרבת גינות שומרון נרצח ישראלי.
27 במאי – בפיגוע ברחוב יפו שבירושלים נפצעו 30 אנשים.
המחבל נעצר, שוחרר ב-2021 וחוסל בידי כוחות צה"ל וימ"ס ביוני 2024 לאחר שהצטרף לזרוע הצבאית של חמאס וביצע פיגוע נוסף.
29 במאי – בפיגוע ירי סמוך לנווה דניאל נרצחו 2 ישראליות.
29 במאי – בפיגוע ירי שבוצע סמוך לכפר ג'ית נרצח הקב"ט גלעד זר.
30 במאי – בפיגוע מכונית תופת מחוץ לבית ספר בנתניה נפצעו 8 ישראלים.
31 במאי – בפיגוע ירי על מכונית ליד טול כרם שביהודה ושומרון נרצח ישראלי.
1 ביוני – הפיגוע בדולפינריום: בפיגוע התאבדות מחוץ למועדון ריקודים בתל אביב נרצחו 21 אנשים ו-120 נפצעו (4 מהפצועים מתו בימים שלאחר מכן).
5 ביוני – יידוי אבנים על מכונית בסמוך לכפר לובאן א-שרקיה.
אבנים פוגעות בתינוק ישראלי שנפטר מפציעתו ב-11 ביוני.
12 ביוני – בפיגוע ירי לעבר מכונית בקרבת מעלה אדומים נרצח נזיר יווני.
14 ביוני – בפיגוע ירי בכביש המנהרות סמוך לבית לחם נרצח חייל צה"ל בדרגת סגן אלוף.
18 ביוני – בפיגוע ירי על מכונית ליד חומש שביהודה ושומרון נרצח ישראלי ונפצע אדם נוסף.
18 ביוני – בפיגוע ירי ליד ענב נרצח ישראלי.
20 ביוני – בפיגוע ירי בסילת א-ד'אהר שביהודה ושומרון נרצח ישראלי.
22 ביוני – בפיגוע מכונית תופת ליד דוגית שברצועת עזה נרצחו 2 חיילי צה"ל.
28 ביוני – רצח יקטרינה ויינטראוב: בפיגוע ירי על מכונית ליד ג'נין שביהודה ושומרון נרצחה ישראלית ונפצע אדם נוסף.
2 ביולי – בפיגוע ביהוד נפצעו 6 ישראלים משתי פצצות נפרדות.
2 ביולי – בפיגוע ירי סמוך לבאקה א-שרקייה שביהודה ושומרון נרצח ישראלי.
2 ביולי – בפיגוע ירי סמוך לחברון שביהודה ושומרון נרצח ישראלי סמוך לחוותו.
4 ביולי – בפיגוע ירי סמוך לטול כרם שביהודה ושומרון נרצח ישראלי.
9 ביולי – בפיגוע בחברון שביהודה ושומרון נרצח חייל צה"ל וחייל נוסף נפצע מפצצה שהוטמנה בצדי הכביש.
13 ביולי – בפיגוע ירי בין קריית ארבע לחברון שביהודה ושומרון נרצח ישראלי.
14 ביולי – בפיגוע בקריית ארבע שביהודה ושומרון נרצח ישראלי.
16 ביולי – הפיגוע בתחנת הרכבת בבנימינה: בפיגוע התאבדות בתחנת הרכבת בנימינה נרצחו 2 חיילי צה"ל ו-11 נפצעו.
24 ביולי – בפיגוע בפאתי רמאללה שביהודה ושומרון נרצח ישראלי.
26 ביולי – בפיגוע ירי לעבר רכב סמוך לגבעת זאב נרצח ישראלי.
29 ביולי – בפיגוע מכונית תופת בירושלים נפצעו 2 ישראלים.
1 באוגוסט – בפיגוע סמוך למלון המלך דוד בירושלים לא היו נפגעים.
5 באוגוסט – בפיגוע ירי לעבר מכונית בין אלפי מנשה לבין קרני שומרון שביהודה ושומרון נרצחה ישראלית ו-3 נפצעו.
5 באוגוסט – 10 ישראלים נפצעו בפיגוע ירי סמוך לבסיס הקריה בתל אביב.
7 באוגוסט – בפיגוע ירי סמוך לצומת תפוח שביהודה ושומרון נרצח ישראלי.
8 באוגוסט – בפיגוע מכונית תופת סמוך למושב בקעות אשר בצפון בקעת הירדן נפצע חייל צה"ל.
9 באוגוסט – הפיגוע במסעדת סבארו בירושלים: בפיגוע ההתאבדות במסעדת סבארו בירושלים נרצחו 15 אנשים (בהם 7 ילדים) ו-130 נפצעו.
כעבור קרוב ל-22 שנים, נקבע מותה של אחד מהפצועים, ובכך עלה מספר הנרצחים בפיגוע ל-16.
9 באוגוסט – בפיגוע ירי בקיבוץ מירב נרצח ישראלי ו-3 נפצעו.
12 באוגוסט – בפיגוע במסעדת "וול סטריט" בקריית מוצקין נפצעו 21 אנשים.
21 באוגוסט – בפיגוע מכונית תופת ליד מגרש הרוסים בירושלים נפצע ישראלי.
לאחר הפיגוע נמצאה מכונית תופת שנייה אשר נוטרלה.
25 באוגוסט – בפיגוע ירי במוצב מגרנית הממוקם בגוש קטיף שברצועת עזה נרצחו 3 חיילי צה"ל ו-7 חיילים נוספים נפצעו.
25 באוגוסט – בפיגוע ירי בקרבת מחסום מכבים נרצחו 3 ישראלים (אחד מהם נפטר ב-26 באוגוסט), ונפצעו 2 ילדים.
26 באוגוסט – בפיגוע ירי בקרבת זיתא נרצח ישראלי.
27 באוגוסט – בפיגוע בקרבת שכם שביהודה ושומרון נרצח ישראלי.
27 באוגוסט – ישראלי נרצח בפיגוע ירי סמוך לאיתמר.
29 באוגוסט – ישראלי נרצח בפיגוע ירי בכפר נעלין.
3 בספטמבר – 3 פצועים בפיגועי מכוניות תופת בלב ירושלים.
4 בספטמבר – בפיגוע ברחוב הנביאים בירושלים נפצעו 20 אנשים.
6 בספטמבר – בפיגוע ירי על רכב ליד קיבוץ בחן אשר בעמק חפר נרצח חייל צה"ל ואזרח ישראלי נפצע.
9 בספטמבר – הפיגוע בתחנת הרכבת נהריה: בפיגוע התאבדות ליד תחנת הרכבת נהריה נרצחו 3 ישראלים ו-90 נפצעו.
9 בספטמבר – בפיגוע מכונית תופת בצומת בית ליד נפצעו 17 אנשים.
9 בספטמבר – הפיגוע בצומת אדם בצומת אדם שבין כביש 90 וכביש 57 בבקעת הירדן נרצחו 2 ישראלים.
11 בספטמבר – בפיגוע ירי ליד קיבוץ בחן נרצחו 2 שוטרי מג"ב.
12 בספטמבר – בפיגוע ירי בקרבת היישוב הפלסטיני חבלה שביהודה ושומרון נרצחה ישראלית.
15 בספטמבר – בפיגוע ירי בירושלים נרצח ישראלי.
16 בספטמבר – חייל צה"ל נרצח בפיגוע ברמאללה
20 בספטמבר – בפיגוע ירי לעבר מכונית ליד תקוע שביהודה ושומרון נרצחה אזרחית ישראלית ואזרח ישראלי נוסף נפצע.
24 בספטמבר – פיגוע הירי בצומת מחולה: בפיגוע ירי בקרבת שדמות מחולה שביהודה ושומרון נרצחה ישראלית, כמה שנים לאחר מכן הוקם על שמה המאחז גבעת סלעית.
26 בספטמבר – בערב יום כיפור חדר מחבל פלסטיני למושב מאור, נכנס לבית משפחת פנחס, ורצח את צביה פנחס קומימי שישנה באותה שעה.
1 באוקטובר – בפיגוע בשכונת תלפיות בירושלים נפצעו 3 אזרחים ישראלים.
הג'יהאד האיסלמי נטל אחריות לפיגוע.
2 באוקטובר – בפיגוע ביישוב אלי סיני שברצועת עזה נרצחו 2 ישראלים ו-15 נפצעו.
4 באוקטובר – בפיגוע ירי לעבר תחנת אוטובוס בעפולה נרצחו 3 ישראלים ו-13 נפצעו.
5 באוקטובר – בפיגוע ליד היישוב אבני חפץ שביהודה ושומרון נרצח ישראלי.
7 באוקטובר – בפיגוע התאבדות בקיבוץ שלוחות נרצח ישראלי.
7 באוקטובר – הפיגוע הראשון במחסום ארז.
17 באוקטובר – ההתנקשות בחייו של שר התיירות רחבעם זאבי: השר רחבעם זאבי נרצח במלון הייאט בירושלים על ידי מחבלים מארגון החזית העממית לשחרור פלסטין.
18 באוקטובר – בפיגוע ירי במדבר יהודה נרצח ישראלי ו-2 נפצעו.
18 באוקטובר – 2 חיילי צה"ל נפצעו קל בפיגוע התאבדות סמוך למעבר קרני.
28 באוקטובר – פיגוע הירי בחדרה: בפיגוע ירי לעבר תחנת אוטובוס בחדרה נרצחו 4 נשים ו-40 נפצעו.
28 באוקטובר – חייל צה"ל נרצח בפיגוע ירי ליד קיבוץ מצר.
2 בנובמבר – בפיגוע ירי ליד היישוב עפרה שביהודה ושומרון נרצח חייל צה"ל.
4 בנובמבר – פיגוע הירי בקו 25: בפיגוע ירי על אוטובוס בירושלים נרצחו 2 ישראלים ו-45 נפצעו.
6 בנובמבר – בפיגוע ירי בקרבת שכם שביהודה ושומרון נרצח חייל צה"ל.
9 בנובמבר – רצח הדס אבוטבול: בפיגוע ירי לעבר מכונית בקרבת היישוב שקד שביהודה ושומרון נרצחה ישראלית.
11 בנובמבר – בפיגוע ירי במושב כפר הס נרצח ישראלי.
24 בנובמבר – חייל צה"ל נרצח מפצצת מרגמה בכפר דרום שברצועת עזה.
26 בנובמבר – שני שוטרי משמר הגבול נפצעו בפיגוע התאבדות במעבר ארז.
27 בנובמבר – פיגוע הירי בעפולה: בפיגוע ירי לעבר תחנת אוטובוס בעפולה נרצחו 2 ישראלים ו-50 נפצעו.
27 בנובמבר – בפיגוע ליד כיסופים נרצחה ישראלית ו-3 נפצעו.
29 בנובמבר – הפיגוע בקו 823 בצומת מחנה 80: בפיגוע התאבדות באוטובוס מספר 823 ליד חדרה נרצחו 3 ישראלים ו-9 נפצעו.
29 בנובמבר – בפיגוע ירי ליד באקה א-שרקייה שביהודה ושומרון נרצח חייל צה"ל וחייל נוסף נפצע.
1 בדצמבר – הפיגוע ברחוב בן-יהודה בירושלים: בפיגוע התאבדות כפול במדרחוב בן-יהודה בירושלים נרצחו 11 ישראלים (בהם 5 בני נוער), ו-188 נפצעו.
2 בדצמבר – הפיגוע בקו 16 בחיפה: בפיגוע התאבדות באוטובוס בשכונת חליסה בחיפה נרצחו 15 אנשים ו-40 נפצעו.
2 בדצמבר – בפיגוע ירי לעבר מכונית ליד היישוב אלי סיני שברצועת עזה נרצח ישראלי.
5 בדצמבר – בפיגוע בהילטון ממילא בירושלים נפצעו 11 אנשים.
9 בדצמבר – בפיגוע התאבדות בצומת הצ'ק פוסט בחיפה נפצעו 30 אנשים.
פצצה נוספת אשר נמצאה בקרבת מקום נוטרלה.
ארגון הג'יהאד האיסלמי נטל אחריות משותפת לפיגוע.
12 בדצמבר – הפיגוע בקו 189 לעמנואל: פיגוע משולב בכניסה ליישוב עמנואל שביהודה ושומרון אשר כלל פיגוע תופת ופיגוע ירי לעבר אוטובוס נוסעים.
בפיגוע נרצחו 11 אזרחים ישראלים (אחד מהם נפטר ב-25 במרץ 2002) ו-30 נפצעו.
12 בדצמבר – בפיגוע שבוצע באמצעות שתי מכוניות תופת בקרבת היישוב נווה דקלים שברצועת עזה נפצעו 4 ישראלים.
17 בדצמבר – יהודי תושב בית אל נחטף ונרצח ליד הכפר ג'בע על ידי חוליית מחבלים.
25 בדצמבר – בפיגוע ירי בקרבת בית שאן נרצח חייל צה"ל וחייל נוסף נפצע.
רשימת פיגועי טרור נגד ישראלים שהתרחשו במדינת ישראל ובשטחים בשנת 2000.
8 בפברואר – בפיגוע בשכונת נווה מנחם אשר בגבעת זאב נרצחו בני זוג ישראלים בדירתם על ידי מחבל.
27 בספטמבר – בפיגוע בקרבת נצרים שברצועת עזה נרצח חייל צה"ל דוד בירי.
29 בספטמבר – רצח יוסף טבג'ה: בפיגוע בקלקיליה ביהודה ושומרון נרצח שוטר מג"ב.
1 באוקטובר – נהג פלסטיני פצע שני שוטרים ישראלים קל במהלך ניסיון דריסה במזרח ירושלים.
2 באוקטובר – ישראלי נרצח בפיגוע בכפר בידיא.
2 באוקטובר – חייל צה"ל נרצח בפיגוע צליפה בבית סחור.
7 באוקטובר – חטיפת חיילי צה"ל בהר דב – ארגון חזבאללה הורג 3 חיילי צה"ל בעת שהחיילים ביצעו פעילות סיור צבאי לאורך גדר המערכת באזור הר דב ולאחר מכן חוטף את גופותיהם ללבנון.
גופות החיילים הוחזרו לישראל בעסקת חילופי שבויים ב-29 בינואר 2004.
7 באוקטובר – ישראלי נרצח בפיגוע בשכם.
7 באוקטובר – יהודי נרצח על ידי מתפרעים שזרקו אבנים בג'סר א זרקא.
12 באוקטובר – הלינץ' ברמאללה – המון פלסטיני עורך לינץ' בשני חיילי מילואים ישראלים – יוסי אברהמי וואדים נורז'יץ שנכנסו בטעות לעיר רמאללה אשר בשליטת הרשות הפלסטינית מאז הסכמי אוסלו.
19 באוקטובר – הרב בנימין הרלינג נרצח בפיגוע ירי בהר עיבל.
28 באוקטובר – מריק גבריאלוב נרצח בפיגוע ברמאללה.
גופתו נשרפה, שני מחבלים ביצעו את הפיגוע, אחד נלכד ב-2003 והשני נעצר ב-2006.
30 באוקטובר – בפיגוע ירי בירושלים נרצח ישראלי.
30 באוקטובר – ישראלי נרצח בפיגוע באזור בית ג'אלה.
1 בנובמבר – חייל צה"ל נרצח בפיגוע ירי בנח"ל אלישע.
1 בנובמבר – 2 חיילי צה"ל נרצחו בפיגוע ירי באל-ח'דר.
2 בנובמבר – פיגוע מכונית התופת ליד שוק מחנה יהודה בפיגוע מכונית תופת ליד שוק מחנה יהודה בירושלים (רחוב שומרון) נרצחו 2 ישראלים (ביניהם בתו של חבר הכנסת יצחק לוי) ו-10 נוספים נפצעו.
8 בנובמבר – ישראלית נרצחה בפיגוע ירי סמוך למסוף רפיח.
10 בנובמבר – בפיגוע בקבר רחל שביהודה ושומרון נהרג חייל צה"ל על ידי צלף פלסטיני.
11 בנובמבר – חייל צה"ל נרצח בפיגוע ירי בצומת גוש קטיף.
13 בנובמבר – בפיגוע ירי בוואדי חרמיה שבשומרון נרצחו אישה ושני חיילי צה"ל נוסעי אוטובוס.
13 בנובמבר – ישראלי נרצח בפיגוע ירי בציר כיסופים.
18 בנובמבר – 2 חיילי צה"ל נרצחו בפיגוע ירי באזור החממות של כפר דרום.
20 בנובמבר – הפיגוע באוטובוס הילדים ליד כפר דרום.
2 מבוגרים נהרגו בפיגוע ו-9 נוספים נפצעו (בהם 5 ילדים).
21 בנובמבר – בפיגוע בצומת גוש קטיף שברצועת עזה נרצח ישראלי על ידי צלף פלסטיני.
22 בנובמבר – פיגוע מכונית התופת בחדרה – שתי נשים ישראליות נרצחו ו-60 נוספים נפצעו בפיצוץ מכונית תופת בחדרה.
23 בנובמבר – בפיגוע בגוש קטיף שברצועת עזה נרצח חייל צה"ל.
23 בנובמבר – בפיגוע במעבר ארז נרצח חייל צה"ל מצלף פלסטיני.
24 בנובמבר – בפיגוע ברצועת עזה נרצח חייל צה"ל על ידי צלף פלסטיני.
24 בנובמבר – ישראלי נרצח בפיגוע ירי סמוך לצומת תפוח.
8 בדצמבר – הפיגוע ליד בית חגי (2000): בפיגוע ירי בצומת בני נעים בקרבת קריית ארבע שביהודה ושומרון נרצחו 2 ישראלים.
8 בדצמבר – בפיגוע בקרבת צומת בית הערבה שביהודה ושומרון נרצח חייל צה"ל.
12 בדצמבר – בפיגוע ליד נעלה נפצע חייל ישראלי.
21 בדצמבר – בפיגוע בגבעת זאב שביהודה ושומרון נרצח ישראלי.
22 בדצמבר – הפיגוע במחולה: מחבל מתאבד פלסטיני פצע 3 חיילים ישראלים.
28 בדצמבר – 2 חיילי צה"ל נרצחו ממטען חבלה במחסום סופה.
31 בדצמבר – בפיגוע ירי על רכב שעבר בקרבת עופרה שביהודה ושומרון נרצח בנימין זאב כהנא בנו של הרב מאיר כהנא ואשתו, 5 ילדים נפצעו.
רשימת פיגועי טרור נגד ישראלים שהתרחשו במדינת ישראל ובשטחים בשנת 2010. פיגועי הטרור שהתרחשו בישראל בשנת 2010 גבו את חייהם של תשעה ישראלים, מתוכם שלושה חיילים, שוטר אחד וארבעה אזרחים, ולפציעתם של 28 נוספים.
להלן, נזכרים האירועים הבולטים יותר; לצידם, התרחשו מקרים רבים נוספים של ניסיונות פיגוע או פיגועים מתוכננים שבהם לא הצליחו המחבלים להוציא לפועל את רצונם או אירועי זריקת אבנים ובקבוקי תבערה שבהם לא היו נפגעים כלל או שהיו בהם רק פצועים קל.
10 בפברואר – בפיגוע דקירה בצומת תפוח שבוצע על ידי קצין משטרה פלסטיני, נרצח חייל צה"ל, רס"ל איהאב ח'טיב.
26 בפברואר – גופתה של נטע שורק, תושבת זכרון יעקב שנרצחה יומיים קודם לכן במנזר בית ג'מאל שליד בית שמש נמצאה.
בתחילה המשטרה סברה שהיא התאבדה, אולם לאחר מכן התברר שהיא נרצחה על ידי חוליה של מחבלים פלסטינים מהכפר צוריף שדקרו וחנקו אותה למוות.
26 במרץ – 2 חיילי צה"ל, אילן סביאטקובסקי ואלירז פרץ (בנה של מרים פרץ) נרצחו בקרבות עם מחבלים פלסטינים שהטמינו חומרי נפץ לאורך גדר הביטחון.
11 ביוני – מחבל פלסטיני מבצע פיגוע דריסה על שני שוטרי מג"ב בסמוך לחומת העיר העתיקה, ופצע אותם באורח קל.
אנשי משמר הגבול ששהו במקום ירו בנהג וחיסלו אותו במהלך ניסיון הימלטות.
14 ביוני – השוטר יהושע סופר נרצח ושלושה שוטרים נפצעים בפיגוע ירי על רכבם בכביש 60, דרומית לחברון.
31 באוגוסט – פיגוע הירי בהר חברון: ארבעה ישראלים, בהם אישה בהריון, נרצחו באכזריות על ידי מחבלים פלסטינים בפיגוע ירי בקרבת קריית ארבע.
1 בספטמבר – מחבלים פלסטינים ירו על מכונית ישראלית ליד כוכב השחר אשר באזור יהודה ושומרון.
באירוע נפצע באורח בינוני אזרח ישראלי ונפצעה באורח קל אישה ישראלית.
26 בספטמבר – אישה בהריון נפצעה באורח בינוני ובעלה נפצע באורך קל לאחר שמחבלים פלסטינים ירו על רכבם סמוך ליישוב טנא-עומרים שבדרום הר חברון.
18 בדצמבר – קיי וילסון (טל הרטוב), מדריכת טיולים ומוזיקאית תושבת גבעת זאב יצאה לטיול בשביל ישראל עם חברה, כריסטין לוקן, תיירת נוצריה מארצות הברית.
ליד היישוב מטע הותקפו השתיים בידי שני מחבלים, שרצחו גם את נטע שורק בפברואר אותה שנה.
לוקן נרצחה ווילסון נפצעה קשה מדקירות סכין.
רשימת פיגועי טרור נגד ישראלים שהתרחשו במדינת ישראל ובשטחים בשנת 2011.
1 בינואר – במהלך הפגנה אלימה בנעלין, פלסטינים יידו אבנים לעבר כוחות הביטחון הישראלים.
חייל צה"ל נפצע באורח קל מפגיעת אבן.
11 במרץ – רצח בני משפחת פוגל באיתמר: שני מחבלים פלסטינים מהכפר עוורתא חמושים בסכין חודרים לבית ביישוב איתמר שבצפון השומרון ורוצחים בדקירות חמישה בני משפחה בהם ההורים, ילד בן 11, פעוט בן 3 ותינוקת בת ארבעה חודשים.
18 במרץ – ערבים זרקו בקבוק תבערה במהלך הפגנה אלימה בסילוואן לעבר שוטר שנפצע באורך קל.
23 במרץ – הפיגוע ליד בנייני האומה: מטען חבלה אשר הונח בסמוך לתחנת אוטובוס במרכז ירושלים הופעל בעת שעבר באזור אוטובוס מספר 74 של אגד.
23 במרץ – רצח הרב משה טלבי: מחבלים שארבו בצומת רבבה רצחו את הרב משה טלבי שהגיע לבקר את בתו ונכדתו ביישוב רבבה.
7 באפריל – המתקפה על אוטובוס התלמידים בשער הנגב: טיל נ"ט שנורה לעבר ישראל מרצועת עזה פגע באוטובוס בית ספר, ופצע באורח בינוני את הנהג ובאופן אנוש בחור ישיבה בן 16 שנפטר בהמשך מפצעיו.
24 באפריל – רצח בן יוסף לבנת: שוטרים פלסטינים ירו מג'יפ של כוחות המשטרה הפלסטינית על קבוצה של 15 מתפללים ישראלים חסידי ברסלב שהגיעו להתפלל בקבר יוסף מבלי לתאם את הביקור עם צה"ל.
בעת שהיו בדרכם החוצה משכם, כוחות משטרה של הרשות הפלסטינית פתחו לעברם באש.
חמישה ישראלים נפצעו בפיגוע ובן יוסף לבנת נהרג.
15 במאי – פיגוע הדריסה בדרום תל אביב (2011): בפיגוע דריסה המחבל הערבי ישראלי אסלאם אברהים איסא, מכפר קאסם, נסע במשאיתו בכביש 461 בשדרות בר לב, ודרס למוות צעיר מגבעתיים ופצע 17 אנשים נוספים.
20 באוגוסט – במתקפת גראדים על העיר באר שבע נרצח אזרח ישראלי כבן 30, נערה נפצעה אנוש ועוד שלושה נפצעו קשה.
29 באוגוסט – הפיגוע במועדון האומן 17 בתל אביב: פלסטיני תושב שכם השתלט באיומי סכין על מונית בדרום תל אביב ונסע עמה לכיוון מועדון האומן 17 לא הרחק משם.
המחבל ביצע בתחילה פיגוע דריסה במחסום ופגע בשוטרים שהיו בו, לאחר מכן יצא מהרכב והחל לדקור את הפצועים ואת האנשים ששהו מחוץ למועדון.
23 בספטמבר – רצח אשר פלמר ובנו יהונתן: אב ובנו בן השנה, תושבי קריית ארבע, נרצחו כתוצאה מיידוי סלע על מכוניתם ממכונית חולפת בשעה שנסעו בכביש 60.
29 באוקטובר – גבר בשנות ה-50 לחייו נהרג מפגיעת טיל גראד באשקלון אותו ירה הג'יהאד האסלאמי הפלסטיני כחלק מהסלמה ביטחונית נקודתית ברצועת עזה.
רשימת פיגועי טרור נגד ישראלים שהתרחשו במדינת ישראל ובשטחים בשנת 2012.
6 במרץ – יהודי נפצע קל מזריקת אבנים ליד צומת תפוח.
12 במרץ – רצח ג'ורג' סעדו נערים ערבים מרמלה ירו למוות ביהודי ג'ורג' סעדו ובכלבו שטיילו ברחוב הזית בעיר.
29 באפריל – 2 ערבים משכונת שמעון הצדיק תקפו יהודי חרדי באורח בינוני בקבר שמעון הצדיק.
כוח גולני שהיה באזור פתח באש על החולייה והרג שני מחבלים.
5 באוגוסט – מתקפת הטרור במפגש הגבולות ישראל–מצרים–רצועת עזה: מחבלים פלסטיניים מרצועת עזה וחוליית טרור ג'יהאדיסטית מסיני הורגים 15 חיילים מצרים, גונבים מהם שני נגמ"שים ומנסים לפרוץ לישראל ליד מעבר כרם שלום בזמן שמטחי רקטות משוגרים לעבר חבל אשכול.
21 בספטמבר – מתקפת הטרור בגבול ישראל–מצרים: חייל צה"ל נרצח וחייל נוסף נפצע בינוני בהיתקלות עם מחבלים בגדר הגבול ישראל-מצרים בסמוך לאזור הר חריף.
10 באוקטובר – יהודי נפצע באורח קל בביתר עילית בפיגוע דקירה על ידי מחבל בן 17 מחוסאן.
2 בנובמבר – 2 מחבלים דקרו יהודי באורח בינוני בכיכר ראס אל-עמוד.
10 בנובמבר – טיל נ"ט נורה לעבר ג'יפ של צה"ל בירי נפצעו 4 חיילי צה"ל, אחד מהם אנוש.
15 בנובמבר – בבניין דירות בקריית מלאכי נהרגו 3 ישראלים, ונפצעו 6 אנשים נוספים כאשר נחתה על הבניין רקטה שנורתה מרצועת עזה.
21 בנובמבר – הפיגוע בקו 142 בתל אביב: פיגוע אירע על אוטובוס נוסעים צפוף בעת שנסע במרכז תל אביב.
26 בנובמבר – מחבל פלסטיני חדר מרצועת עזה ליישוב שדי אברהם וניסה לרצוח אם וילדיה.
האם נאבקה בתוקף, שניסה לדקור אותה.
המחבל נמלט מהבית וכוח צה"ל שהגיע למקום ירה במחבל למוות.
רשימת פיגועי טרור נגד ישראלים שהתרחשו במדינת ישראל מהקמת המדינה ב-14 במאי 1948 ועד סוף שנות ה-50 של המאה ה-20.
פיגועים אלו בוצעו בעיקר על ידי מסתננים מירדן וחוליות מסתנני פדאיון ממצרים.
הערה: רוב האירועים להלן מוזכרים בספר "מלחמות הגבול של ישראל 1949–1956: ההסתננות הערבית, פעולות הגמול והספירה לאחור למבצע קדש" מאת בני מוריס, בצירוף מקורות מתאימים.
17 במאי – בפיגוע ברובע היהודי בירושלים נרצחו ארבעה ישראלים-יהודים על ידי צלף ערבי.
28 ביוני – בפיגוע בירושלים נרצח ישראלי-יהודי על ידי צלף ערבי.
16 ביולי – פגז שנורה על ידי צבא ירדן בירושלים רצח 10 ישראלים-יהודים.
20 ביולי – בפיגוע שבוצע בגזרת רמלה-לוד נרצחו שני קציני צה"ל כאשר רכבם עלה על מוקש.
24 ביולי – בפיגוע בירושלים נרצחו שני ישראלים-יהודים על ידי צלף ערבי.
3 באוגוסט – בפיגוע בירושלים נרצח ישראלי-יהודי על ידי צלף ערבי.
9 באוגוסט – ישראלי-יהודי נפצע קשה מצלף ירדני בירושלים ונפטר חצי שנה לאחר מכן בט"ו בשבט תש"ט.
28 באוגוסט – בפיגוע באזור מחצבות מגדל צדק נרצח חייל צה"ל על ידי צלף ערבי.
31 באוגוסט – בפיגוע בפתח תקווה נרצח חייל צה"ל על ידי צלף ערבי.
18 בספטמבר – בפיגוע בירושלים נרצח ישראלי-יהודי על ידי צלף ערבי.
4 בנובמבר – רצח אליעזר וייס: חברי כנופיה ערבית מטולכרם פרצו לביתו של אליעזר וייס ברשפון ירו בו למוות מטווח קצר וחטפו את אשתו.
האישה שוחררה לאחר מספר שבועות במסגרת חילופי שבויים.
16 בנובמבר – בפיגוע בירושלים נרצח חייל צה"ל על ידי צלף ערבי.
22 בדצמבר – בפיגוע בדרום ירושלים נרצח אזרח ישראלי-יהודי על ידי צלף ערבי.
21 בפברואר – מסתננים ירדנים שחדרו לאזור השרון רצחו עובד ברפת בכפר שמריהו ופצעו קשה את אחיו.
3 באפריל – בפיגוע בפאתי חדרה מסתננים רצחו ישראלי.
19 באפריל – שלושה חיילים ושלושה אזרחים נרצחו בעין חצבה במארב על ידי מסתננים מירדן שהתלבשו בלבוש בדואי.
26 במאי – שני חברים מרמלה נרצחו בידי מסתננים ירדנים שהסתננו מאזור לטרון באזור המטעים דרום מזרח לרמלה, גופותיהם נמצאו רק לאחר יותר מיממה.
18 ביוני – בפיגוע באזור זרנוגה-מראר מסתננים רצחו שני שומרים ישראלים.
4 ביולי – בפיגוע בקיבוץ צאלים בנגב מסתננים רצחו נערה ישראלית.
באותו יום בפיגוע בבנימינה נרצחו שני עובדים בכרם על ידי מסתננים ירדנים.
5 ביולי – בפיגוע במחנה עולים בבנימינה מסתננים רצחו 2 עולים חדשים.
8 באוקטובר – מסתננים מרצועת עזה ירו מהכפר הנטוש חממה על רכב שנשא פועלים, שניים מהם נרצחו ושאר הפועלים נחטפו, אך אחת מהם הצליחה להשתחרר הרגה את המחבלים ושחררה את שאר הפועלים.
10 באוקטובר – בפיגוע שבוצע שבוצע בפרדס ליד כפר חממה, צפונית למגדל גד, מסתננים רצחו 2 פועלים ישראלים.
17 בדצמבר – בפיגוע בכפר הנטוש כפר ענא מסתננים רצחו זוג נשוי ישראלי.
18 בדצמבר – זוג נשוי נרצח בירושלים על ידי מסתננים ירדנים, בתם נפצעה קל.
25 בדצמבר – בפיגוע בקיבוץ בארי בנגב מסתננים רצחו אישה ישראלית.
11 בינואר – ישראלי מקיבוץ נווה יאיר שחזר מכנס בבאר שבע ירד מטרמפ ולאחר מכן נחטף ונרצח בידי מסתנן מצרי, גופתו נמצאה לאחר 8 ימים.
19 בפברואר – בפיגוע בכפר אז"ר נרצח רפתן ישראלי.
הפיגוע בוצע על ידי מסתננים.
17 במרץ – רועה ישראלי-יהודי נרצח על ידי מסתננים בנגב.
17 במרץ – עוד באותו יום נרצח תושב מוצא בזמן שחזר עם בנו בשאיבת מים מהכפר הנטוש קולוניה בידי מסתננים ירדנים שדקרו אותו למוות בגרזן.
18 במרץ – בפיגוע במחוז ירושלים נרצחו 2 ישראלים.
31 במרץ – בערב ליל הסדר נרצחו 3 חיילים ו-2 אזרחים בעת שנסעו בקומנדקר צבאי על גשר מעל נחל הבשור בהנגב הצפוני בירי ממארב מצרי.
16 באפריל – מסתנן מצרי מרצועת עזה דקר למוות רועה צאן יהודי ליד תל רעים.
27 באפריל – מסתנן ירדני ירה למוות בחקלאי מעין שמר, גופתו נמצאה כמה שעות לאחר מכן.
25 ביוני – בפיגוע ביישוב מבוא ביתר נרצח ישראלי-יהודי.
12 ביולי – סירה משטרתית שפטרלה בכנרת נלכדה בידי הסורים בחוף כורסי, בזמן ש-15 חברי קיבוץ עין גב ניסו להציל את חברי הסירה התפתחו חילופי אש עם הסורים, כמה מהם נפצעו ואחד מהם נהרג.
27 ביולי – ישראלי נרצח באזור באר שבע על ידי מוקש שהונח על ידי מסתננים מצרים.
3 באוגוסט – ישראלי נרצח במזרח ירושלים לאחר שמסתננים ירדנים ירו בו למוות בפתח ביתו.
5 באוגוסט – בפיגוע בקרבת באר שבע נרצח ישראלי-יהודי.
הפיגוע בוצע על ידי מסתננים ממצרים.
16 באוגוסט – בפיגוע בכפר סטף שבהרי יהודה נרצח ישראלי-יהודי.
16 באוגוסט – מסתנן ירדני שחדר לאזור יבנה שדד עובדים יהודים שבנו מאגר מים, כאשר אחד מהם ניסה להתנגד, המחבל ירה בו למוות.
17 באוגוסט – מסתננים רצחו שומר ישראל ששמר על כלי עבודה של סלילת כביש 386.
20 באוגוסט – בפיגוע שבוצע בפרדס ליד כפר חממה, צפונית למגדל גד, מסתננים רצחו פועל ישראלי-יהודי ופועל ישראלי-ערבי.
23 באוגוסט – רצח תמר אורן: בפיגוע שבוצע בפאתי המושב ירקונה רצחו מסתננים רצחו את הצעירה הישראלית-יהודיה תמר אורן ופצעו ישראלי-יהודי.
25 באוגוסט – שודדים ירדנים רצחו בדואי מלוד באזור כפר דניאל לאחר ששדדו את העדר שלו.
29 בספטמבר – נער משכונת קטמון בירושלים ויצא עם חבריו באזור ימין משה וממילא נרצח על ידי חיילים ירדנים, גופתו נמצאה יום לאחר מכן.
8 באוקטובר – בפיגוע ביישוב מקוה ישראל נרצח שומר ישראלי-יהודי.
15 באוקטובר – מסתננים ירדנים ירו בישראלי בפתח ביתו בירושלים הוא נפצע קשה ונפטר לאחר יום.
30 בנובמבר – בפיגוע בירושלים נרצח ישראלי-יהודי.
4 בדצמבר – ישראלי-יהודי נרצח בשדות לוד.
6 בדצמבר – חקלאי ישראלי מאשקלון נפצע קשה לאחר שסוסו עלה על מטען שמסתננים מצרים הניחו בשדות המושב, החקלאי נפטר מפצעיו.
10 בדצמבר – בפיגוע במחצבות גבעת שאול נרצח שומר ישראלי-יהודי.
14 בדצמבר – מסתננים ירדנים רצחו תושב מעברה בפרדס חנה-כרכור.
16 בדצמבר – ישראלי נפצע קשה מירי של חיילים ירדנים בירושלים ונפטר מפצעיו לאחר כמה שעות.
20 בדצמבר – ישראלי שהגיע למשק המים של המושב גיאה נרצח על ידי מטען חבלה שהונח בידי מסתננים מצרים.
24 בינואר – בפיגוע בירושלים נרצח ישראלי-יהודי על ידי מסתננים.
26 בינואר – ישראלי יהודי נרצח בעין השלושה על ידי מסתננים מצרים.
31 בינואר – בפיגוע ירי ביישוב בית מחסיר שבפרוזדור ירושלים 2 ישראלים נפצעו.